钦定古今图书集成/明伦汇编/氏族典/第242卷 > 张旦
## 钦定古今图书集成/明伦汇编/氏族典/第242卷 > 张旦

按《宋史张旦传》：“旦，赵州人，勇敢善射，以经学中第，至
国子博士。淳化中，知陵州。时李顺构乱，连下城邑，贼
党数万，攻陵州，旦修完战具，置鹿角砦，驱市人进战，
大败之。西川招安使上官正言：‘雅州密迩蛮蜑，镇抚
须得其人，乃授刑部员外郎，乘传之任，寇不敢犯。真
宗即位，迁兵部员外郎，知德清军。景德中，契丹入寇’”，
陷军壁。旦与其子利涉率众奋击，并战没。